MOST – HÍD

MOST – HÍD (uvádzané aj so spojovníkom MOST-HÍD; s dodatkom k názvu: "polgári párt – občianska strana") bola liberálne konzervatívna, regionálna a občianska stredová až stredopravicová politická strana pôsobiaca na Slovensku.
Stranu založil bývalý predseda Strany maďarskej koalície a poslanec Národnej rady SR Béla Bugár dňa 7. júna 2009. Deklarovala sa za stranu spolupráce a snažila sa o uzmierenie medzi Maďarmi a Slovákmi, medzi Maďarmi navzájom, ako aj medzi ostatnými národnostnými menšinami a etnickými skupinami, a za svoje charakteristické piliere označovala vzájomnú dôveru, toleranciu a porozumenie. Slovensko vnímala ako mnohonárodnostnú, viacjazyčnú a multikultúrnu krajinu, čomu aj prispôsobuje svoj program a pôsobenie na politickej scéne Slovenska.
Prvý snem strany sa konal dňa 11. júla 2009 v Šamoríne, kde bol za predsedu strany zvolený Béla Bugár, za podpredsedu Rudolf Chmel. Ďalšími podpredsedami sa stali Edita Pfundtner, Zsolt Simon a Ivan Švejna. Členmi predsedníctva sa ďalej stali László A. Nagy, Tibor Bastrnák, Gábor Gál, Elemér Jakab, László Sólymos a Péter Vörös. Posledným predsedom strany bol László Sólymos. V septembri 2021 strana zanikla zlúčením so stranami SMK-MKP a MKÖ-MKS do strany SZÖVETSÉG – ALIANCIA.
Dejiny.
Volebné obdobie 2016 – 2020.
Strana MOST – HÍD vstúpila po parlamentných voľbách v marci 2016, v ktorých získala 6,5 % hlasov, do koalície spolu so stranami SMER-SD, SNS a #SIEŤ. Vo vláde získala najprv dva rezorty – Lucia Žitňanská sa stala ministerkou spravodlivosti a László Sólymos ministrom životného prostredia. Zo strany na protest proti spolupráci so Smerom vystúpil Zsolt Simon, ktorý ostal pôsobil v parlamente ako nezaradený poslanec. Po rozpade Siete a zmene koaličnej zmluvy dostal MOST-HÍD tiež post ministra dopravy, ktorým sa v auguste 2016 stal Árpád Érsek. Do poslaneckého klubu strany vstúpili viacerí poslanci zvolení za #SIEŤ. Po vražde Jána Kuciaka a Martiny Kušnírovej abdikovala na svoj post Žitňanská. V následnej novej vláde Petra Pellegriniho ju na poste ministerky spravodlivosti nahradil Gábor Gál.
V októbri 2019 sa MOST – HÍD dohodol so stranami SMK-MKP a MKDA-MKDSZ na volebnej spolupráci v súvislosti s nadchádzajúcimi parlamentnými voľbami vo februári 2020. Ku spolupráci maďarské strany prinútili najmä prieskumy verejnej mienky, ktoré všetkým stranám po dobu niekoľkých mesiacov predpovedali výsledok pod hranicou zvoliteľnosti a takto chcel strany zabrániť prepadnutiu hlasov. O volebnom lídrovi kandidátky sa ešte rozhodne, pravdepodobne to bude člen MOST – HÍD, avšak nie predseda Bugár. Spoločná strana do volieb mala niesť meno „Strana regiónov Most MK“, pričom mala vzniknúť premenovaním MKDA-MKDSZ na volebnú stranu. Strana SMK-MKP však hlavne kvôli rozdielnym názorom na vytvorenie prípadnej vládnej koalície neskôr z dohody ustúpila, do volieb tak napokon idú obe strany samostatne. 
MOST-HÍD nakoniec na kandidátke predal niektoré miesta tiež členom strán ŠANCA, Rómska iniciatíva Slovenska a MKDA-MKDSZ. Lídrom kandidátky sa stal minister dopravy Árpád Érsek, dvojkou predseda strany Bugár a z tretieho miesta kandidoval minister životného prostredia László Sólymos. MOST-HÍD ako prvá slovenská politická strana na kandidátnu listinu nominoval aj troch nepočujúcich kandidátov vrátane bývalého kandidáta na predsedu Trnavského samosprávneho kraja, Jaroslava Cehlárika. Posledná zmena na ministerskom poste sa pre MOST udiala v januári 2020, kedy pre aféru s opitosťou na verejnosti odstúpil minister Sólymos. V úrade ho na zvyšný čas do konca volebného obdobia nahradil Árpád Érsek.
Volebné obdobie 2020 – 2024.
Po neúspechu v parlamentných voľbách, kedy MOST-HÍD získal iba 59 174 hlasov (2,06 %), odstúpil z postu predsedu strany Béla Bugár. Ambicióznym kandidátom na predsedu strany bol Ábel Ravasz , avšak po sneme, ktorý sa uskutočnil 30. mája 2020 sa predsedom MOSTu – HÍD stal dovtedajší podpredseda a exminister životného prostredia László Sólymos. 
Počas leta 2020 začali prebiehať rozhovory medzi Mostom-Híd, SMK-MKP a stranou MKÖ-MKS o ďalšom smerovaní maďarskej politiky na Slovensku. 20. augusta 2020 všetky tri strany podpísali v Komárne deklaráciu o spolupráci. Na konkrétnej forme, akou sa prípadné zjednotenie strán udeje, sa chceli následne dohodnúť. V marci 2021 predstavili, že rokovania o spolupráci boli úspešné a že pripravujú založenie novej strany Aliancia - Szövetség. Pokiaľ to situácia umožní, má Aliancia vzniknúť ako nová strana, pokiaľ nie, na Alianciu premenuje strana MKÖ-MKS. V novej strane má post predsedu obsadiť SMK-MKP, post predsedu republikovej rady MOST-HÍD a post odborného podpredsedu MKÖ-MKS.
Volebné výsledky.
Volebné výsledky z volieb do Národnej rady SR a Európskeho parlamentu, v ktorých sa zúčastnila strana Most-Híd.
Volebné preferencie.
Preferencie podľa agentúry Focus "(pozn. referencie podľa agentúry Median SK – jún a júl 2009, august a november 2010, január, apríl a august 2011, júl a október 2012)." "Roky 2014 a 2015 podľa agentúry Focus."
Hrubo vyznačené preferencie znamenajú prekročenie hranice 5 % potrebnej na vstup do parlamentu.
Volebné preferencie strany v percentách podľa agentúry FOCUS (okrem vyššie spomenutých rokov):
1 prieskum vykonaný bez zaradenia strany Petra Pellegriniho
2 prieskum vykonaný so stranou Petra Pellegriniho
Volebné preferencie strany v percentách podľa agentúry AKO: 
Volebné preferencie strany v percentách podľa agentúry POLIS: